[[चित्र:Cia-is-map2.png|thumb|180px|इस्रायलचा नकाशा]]
[[चित्र:Israel topo en.jpg|thumb|left|180px|इस्रायलचा त्रिमितीय नकाशा]]
[[चित्र:TelAviv-Beach2.jpg|thumb|right|180px|सूर्यास्ताकाळचा [[तेल अवीव्ह]]चा समुद्रकिनारा]]

इस्रायलची सीमा उत्तरेला [[लेबेनॉन]]ला लागून आहे, पूर्वेला [[सीरिया]] व [[जॉर्डन]]ला लागून आहे, तर नैर्‌ऋत्येला [[इजिप्त]]शी संलग्न आहे. शिवाय त्याला पश्चिमेला [[भूमध्य समुद्र|भूमध्य]] व दक्षिणेला [[इलाट]]चे (Eilat) [[हेडलॅन्ड्‌स आणि बेज|आखात]]
(किंवा [[अकाबाचे आखात]]) अशा [[समुद्रकिनारा|किनारपट्ट्या]] आहेत.

१९६७ सालच्या [[सहा दिवसांचे युद्ध|सहा दिवसांच्या युद्धादरम्यान]] इस्रायलने हशेमाईट [[जॉर्डन]] राज्याकडून पश्चिम किनारपट्टी, सीरियाकडून [[गोलान टेकड्या]], इजिप्तकडून [[गाझा पट्टी]] (जी आधी इजिप्तच्या अधिपत्याखाली होती) आणि [[सिनाई द्वीपकल्प|सिनाई]] अशा प्रदेशांवर ताबा मिळविला. त्याने सिनाईमधून आपले सगळे सैन्य व वसाहती १९८२ पर्यंत, तर गाझा पट्टीतून [[सप्टेंबर १२]] [[इ.स. २००५]] पर्यंत हलविल्या. अजूनही [[वेस्ट बॅंक]], [[गाझा पट्टी]] आणि गोलान टेकड्यांच्या प्रदेशांचे भविष्य ठरायचे आहे.

१९६७ साली कब्जा केलेले प्रदेश वगळता इस्रायलचे एकूण क्षेत्रफळ २०,७७० चौरस कि.मी. किंवा ८,०१९ चौरस मैल आहे ज्यामध्ये १% पाणी आहे. इस्रायली कायद्याच्या अंमलाखाली ([[पूर्व जेरुसलेम]] आणि [[गो्लान टेकड्या]] धरून) असलेल्या एकूण प्रदेशाचे क्षेत्रफळ २२,१४५ चौरस कि.मी. किंवा ८,५५० चौरस मैल आहे ज्यामध्ये १% पेक्षा किंचित कमी प्रदेश पाण्याने व्याप्त आहे. सर्व प्रकारच्या इस्रायली अंमलाखाली (लष्करी व [[पॅलेस्टिनी राष्ट्रीय संघटन|पॅलेस्टिनी]]) असलेल्या प्रदेशाचे क्षेत्रफळ २८,०२३ चौरस कि.मी. किंवा १०,८२० चौरस मैल आहे (~१% पाणी).

२०००चे दशक
इतिहासाची पाळेमुळे
भौगोलिक संरचना
जनसांख्यिकी